CELEX: 62008TN0431
Language: lv
Date: 2008-10-01 00:00:00
Title: Lieta T-431/08: Prasība, kas celta 2008. gada 1. oktobrī — Bulur Giyim Sanayi ve Ticaret Sirketi / ITSB — Denim ( VIGOSS )

6.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 313/46
            
         Prasība, kas celta 2008. gada 1. oktobrī — Bulur Giyim Sanayi ve Ticaret Sirketi/ITSB — Denim (“VIGOSS”)
   (Lieta T-431/08)
   (2008/C 313/84)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Bulur Giyim Sanayi ve Ticaret Sirketi (Istanbula, Turcija) (pārstāvis — R. Böhm, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: A V Denim, Inc. (kas darbojas ar nosaukumu A&V Denim, Inc.) (Ņujorka, Amerikas Savienotās Valstis)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 18. jūlija lēmumu lietā R 1366/2007-2 tiktāl, ciktāl ar to ir noraidīta prasītājas apelācijas sūdzība par Iebildumu nodaļas 2007. gada 26. jūnija lēmumu iebildumu procesā Nr. B 923 005;
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: otra procesa Apelāciju padomē dalībniece;
   
      Attiecīgā Kopienas preču zīme: vārdiska preču zīme “VIGOSS” attiecībā uz precēm, kas ietilpst 14., 18. un 25. klasē;
   
      Iebildumu procesā pretstatītās preču zīmes vai apzīmējuma īpašniece: prasītāja;
   
      Pretstatītā preču zīme vai apzīmējums: starptautiska grafiska preču zīme “VIGOSS” (reģistrācijas Nr. 771 374) attiecībā uz precēm, kas ietilpst 25. klasē;
   
      Iebildumu nodaļas lēmums: reģistrācijas pieteikumu daļēji noraidīt;
   
      Apelāciju padomes lēmums: apstrīdēto lēmumu daļēji atcelt un pārējā daļā apelācijas sūdzību noraidīt;
   Izvirzītie pamati: Padomes Regulas (EK) Nr. 40/94 8. panta 1. punkta b) apakšpunkta pārkāpums, jo Apelāciju padome, novērtējot sajaukšanas iespēju starp konfliktējošajām preču zīmēm, nav ņēmusi vērā visus būtiskos faktus.